
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 7Ps/12/2024 8824201406 31. 01. 2025 JUDr. Martina Melníková ECLI:SK:OSVT:2025:8824201406.4
ROZSUDOK V MENE SLOVENSKEJ REPUBLIKY Okresný súd Vranov nad Topľou sudkyňou JUDr. Martinou Melníkovou v právnej veci posudzovanej osoby A. B., nar. XX.XX.XXXX, bytom C. XXXX/XX, D. E. F., zast. procesným opatrovníkom: Mesto Vranov nad Topľou, so sídlom Dr. C. Daxnera 87/1, Vranov nad Topľou, na návrh navrhovateľky: G. B., nar. XX.XX.XXXX, bytom C. XXXX/XX, D. E. F., za účasti: Okresnej prokuratúry Vranov nad Topľou, so sídlom Námestie slobody 5, Vranov nad Topľou o obmedzenie spôsobilosti na právne úkony, t a k t o rozhodol: I. Súd o b m e d z u j e A. B., nar. XX.X.XXXX na právne úkony v rozsahu samostatného konania a vystupovania pred štátnymi orgánmi, orgánmi štátnej správy, orgánmi územnej samosprávy, súdmi, úradmi a inštitúciami, vrátane poberania zásielok a podávania návrhov, disponovania s finančnou čiastkou do 30,- eur týždenne, bankovým účtom, dôchodkom, uzatvárania akýchkoľvek zmlúv majetkovej povahy, rozhodovania o svojej liečbe a poskytovaní zdravotnej starostlivosti svojej osoby a umiestnení svojej osoby do zariadenia poskytujúceho zdravotnú starostlivosť, rozhodovania o poskytovaní sociálnych služieb svojej osobe a umiestnení svojej osoby do zariadenia poskytujúce sociálne služby a byť volená. II. Súd u s t a n o v u j e G. B., nar. XX.XX.XXXX za opatrovníka pre A. B., nar. XX.X.XXXX. III. Opatrovníčka je o p r á v n e n á a p o v i n n á zastupovať A. B., nar. XX.X.XXXX v rozsahu opatrovníckych práv a povinností určených týmto rozhodnutím. Ak nejde o bežnú vec, podlieha konanie opatrovníčky schváleniu súdom. IV. Opatrovníčka je p o v i n n á vykonávať svoje práva a povinnosti riadne a dbať na pokyny súdu. V. Opatrovníčka je p o v i n n á dvakrát v roku podávať správu o svojej činnosti súdu, a to vždy do 30.06. a 31.12. toho ktorého kalendárneho roka a po skončení zastupovania predložiť súdu záverečný účet o správe majetku. VI. Náhrada trov sa štátu n e p r i z n á v a. VII. Žiaden z účastníkov n e m á nárok na náhradu trov konania. odôvodnenie: 1. Podľa § 221 písm. a) Civilného sporového poriadku písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania.
2. Tento rozsudok neobsahuje odôvodnenie, pretože po jeho vyhlásení sa účastníci vzdali práva odvolania. Poučenie: Proti tomuto rozsudku odvolanie nie je prípustné, pretože účastníci konania sa po jeho vyhlásení vzdali práva podať odvolanie a rozsudok nadobudne právoplatnosť dňom jeho doručenia.

